Boris (band)

Boris er et eksperimentelt rockeband fra Japan. Bandet ble dannet i 1992 og består av vokalist/gitarist/bassist Takeshi, gitarist Wata og trommeslager Atsuo. Boris har eksperimentert med mange forskjellige stilarter, fra doom metal og psykedelisk rock til drone og støyrock.

Navnet stammer fra en sang fra albumet Bullhead av The Melvins. Boris ga ut debutalbummet Absolutego med deres egne plateselskap Fangs Anal Satan. Siden da har de utgitt 17 studioalbum, samt mange EP'er og singler. De har også samarbeidet med mange artister og band, på forskjellige plateselskap rundt omkring i verden.

Stil
Boris startet karrieren sin som et hardcore punkband før de tidlig vendte mot å bli en drone metalgruppe. Debutalbummet Absolutego (fra 1996) består av ett spor som strekker seg over en time, og er en slags collage av formløs gitarstøy, med enkle akkorder og ord uttrykket gjennom skriking. Gjennom karrieren deres, har de fortsatt med denne stilen; albumene Flood og Feedbacker består også av én lang sang, men delt opp i flere spor.

Siden 2000 har Boris blitt sett mer på som en oppdatert versjon av 70-tallets blues rock-trioer, inspirert av band som Motörhead, Blue Cheer og Cream. Dette hørte man først i albumet Heavy Rocks. Dette albumet var et stort steg fra deres forrige materiale; man skulle tro de var et helt annet band.

Boris har samarbeidet med andre japanske musikere, Keiji Haino, Michio Kurihara og Merzbow. Samt samarbeidet de med det amerikanske drone metal-bandet Sunn O))) på albumet Altar, som ble utgitt 31. oktober 2006.

Et annet konsept i bandets estetikk er idéen om hvordan navnet deres er skrevet på albumcoverne. Atsuo har sagt at om bandnavnet er kun skrevet med store bokstaver, er musikken en relativt konvensjonell dose rock eller metal. Om navnet er skrevet normalt, «Boris», eller kun med små bokstaver, er musikken mer eksperimentell.

Diskografi

LP-er
Absolutego CD (1996 Fangs Anal Satan)
Amplifier Worship CD (1998 Mangrove)
Flood (2000 MIDI Creative)
Heavy Rocks CD (2002 Quattro/UK Discs)
Akuma no Uta CD/LP (2003 Diwphalanx Records)
Boris at Last: -Feedbacker- CD/LP (2003 Diwphalanx Records/Conspiracy Records)
The Thing Which Solomon Overlooked LP (2004 Kult of Nihilow)
Dronevil 2LP (2005 Misanthropic Agenda)
Soundtrack From Film “Mabuta No Ura” (Japan Version) CD/LP (2005 Catune/Inoxia Records)
Pink CD/2LP (2005 Diwphalanx Records)
Soundtrack From Film “Mabuta No Ura” (World Version) CD/CD Box Set (2005 Essence)
Boris aRCHIVE 3CD (2005 aRCHIVE)
The Thing Which Solomon Overlooked 2 LP (2006 Conspiracy Records)
The Thing Which Solomon Overlooked 3 LP (2006 Conspiracy Records)
Vein (US/Canada Version) (2006 Important Records)
Vein (UK Version) LP (2006 Important Records)
Smile CD (March 7, 2008 Southern Lord Records)

Samarbeid med Merzbow
Megatone CD (2002 Inoxia Records)
04092001 LP (2004 Inoxia Records)
Sun Baked Snow Cave CD (2005 Hydra Head Records)
Walrus/Groon 12" EP (2007 Hydra Head Records)
Rock Dream 2CD (2007 Diwphalanx Records)
Mellow Peak LP (200? Troubleman Records) (Not yet released)

Annet
Black: Implication Flooding (med Keiji Haino) CD (1998 Inoxia Records)
Altar (med Sunn O)))) CD/2CD/3LP (2006 Southern Lord Records/Inoxia Records/Daymare Records)
Rainbow (med Michio Kurihara) CD (2006/2007 Pedal Records/Drag City Records)

Eksterne lenker 
 
 

Japanske musikkgrupper